Mihai Morar va reveni în boxa de comentatori pentru următorul Mare Premiu, care va avea loc în Australia.
După ce a comentat alături de Mihai Ghigea prima cursă a sezonului din Formula 1, cea din Bahrain, Mihai Morar a fost desființat pe paginile fanilor motorsport.
Mihai Morar a fost înlocuit la următoarea cursă, cea din Arabia Saudită, de Antal Putinică, însă va reveni la microfonul Antena 1 pentru Marele Premiu al Australiei.
"Nu am timp să ascult vocile și nici nu vreau să vorbesc despre ele (n.r. – critici). Nu am nimic de confirmat și da, am fost plecat. Nu am ce să adaug în plus, nu s-a schimbat absolut nimic", a comentat el pentru sportpesurse.ro.
Programul Marelui Premiu al Australiei
Vineri: Antrenamente (orele 03.30 și 7.00, AntenaPlay)
Sâmbătă: Antrenamente (ora 03.30, AntenaPlay) și calificări (ora 06.45, Antena 3 și AntenPlay)
Duminică: cursa (ora 05.45, Antena 3 și AntenaPlay).